प्रतिनिधिसभा निर्वाचनको परिणाम र पछिल्लो समय विकसित राजनैतिक घटनाक्रमले देखाउँछ – देशको आगामी पाँच वर्षको कार्यदिशा यी दुई नेताको सम्बन्धले निर्धारण गर्नेछ । यी दुई नेताको सम्बन्ध सौहार्दपूर्ण रहेको अवस्थामा देशले पाँच वर्ष स्थिर बामपन्थी सरकार पाउने लगभग सुनिश्चित हुनेछ । यी दुईको सम्बन्ध चिसिएमा अब बन्ने सरकार पहिलेजस्तै म्यादी र अस्थिर हुनेछ । आजको भेटले पार्टी एकताको विषयलाई टुंगो लगायो र दुई पार्टी एक भए भने आगामी पाँच वर्ष कसैले पनि बामपन्थी सरकार हल्लाउन सक्ने छैन ।
